08/11/2018 | Administración LocalMunicipal
Cambre
Plan económico financeiro do concello de Cambre 2018/2019

A corporación municipal en Pleno, na súa sesión ordinaria do día 28 de xuño de 2018, aprobou o Plan Económico-financeiro do Concello que se transcibe a continuación PLAN ECONÓMICO-FINANCEIRO Expediente PEF 2018/2019 ÍNDICE DE DOCUMENTOS 1 PLAN ECONÓMICO-FINANCEIRO DO CONCELLO DE CAMBRE 2018/2019. PLAN ECONÓMICO-FINANCEIRO ÍNDICE -Introdución. SITUACIÓN ACTUAL: DIAGNOSTICO ECONÓMICO-FINANCEIRO A. Análise da estrutura económica do municipio: ingresos e gastos B. Análise das principais variables financeiras C. Conclusións e causas de incumprimento PLAN ECONÓMICO-FINANCEIRO 2018-2019 A. Obxectivos B. Proxección de ingresos e gastos sen medidas C. Medidas D. Proxección de resultados E. Proxección de variables financeiras F. Conclusións INTRODUCCIÓN. A elaboración, aprobación e execución dos Orzamentos e demais actuacións que afecten os gastos ou ingresos das entidades locais someteranse aos principios de estabilidade orzamentaria e sustentabilidade financeira, coherente coa normativa europea e de conformidade co establecido nos artigos 3, 4, 11, 12 e 13 da Lei Orgánica 2 /2012, do 27 de abril, de Estabilidade Orzamentaria e Sustentabilidade Financeira (LOEPSF). Entenderase por Estabilidade Orzamentaria das AAPP a situación de equilibrio ou superávit estrutural. De acordo co artigo 11.3 e 11.4 da LOEPSF, as corporacións locais non poderán presentar déficit estrutural, definido como déficit axustado ao ciclo, neto de medidas excepcionais e temporais. Igualmente, deberase cumprir co principio de Sustentabilidade Financeira, entendido como a capacidade para financiar compromisos de gasto presentes e futuros dentro dos límites de déficit, débeda pública e morosidade da débeda comercial de acordo co establecido nesta Lei, a normativa sobre morosidade e na normativa europea. Finalmente, avaliarase o cumprimento da Regra do Gasto, para os efectos que a variación do gasto computable non supere a taxa de referencia do crecemento do produto interior bruto, publicada polo Ministerio de Economía e Competitividade (2,10% para 2017). Mediante Decreto de Alcaldía nº 695/2018 do 28 de marzo, apróbase a liquidación do Orzamento Municipal de 2017, da que resulta o incumprimento da Regra do Gasto. En concreto, este incumprimento identifícase no Informe de Intervención de avaliación do cumprimento do obxectivo de Estabilidade Orzamentaria, Estabilidade Financeira e da Regra de Gasto, con motivo da Liquidación do Orzamento Municipal de 2017 que establece o seguinte: “ CUMPLIMIENTO DE LA REGLA DE GASTO ……………. A la vista del gasto computable resultante de la liquidación del presupuesto 2017 se informa negativamente el cumplimiento del objetivo de Regla de Gasto, al exceder el techo de gasto en 126.852,48 euros. Este incumplimiento obliga a formular un plan económico-financiero que permita, en un año, el cumplimiento de los objetivos o de la regla de gasto, con el contenido y alcance previstos en Ley Orgánica 2/2012, de 27 de abril, de Estabilidad Presupuestaria y Sostenibilidad Financiera (LOEPSF).” Establece o artigo 21 da LOEPSF o seguinte: “1. En caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumplidora formulará un plan económico-financeiro que permita no ano en curso e o seguinte o cumprimento dos obxectivos ou da regra de gasto, con o contido e alcance previstos neste artigo.2. O plan económico-financeiro conterá como mínimo a seguinte información: a) As causas do incumprimento do obxectivo establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descrición, cuantificación e o calendario de aplicación das medidas incluídas no plan, sinalando as partidas orzamentarias ou rexistros extrapresupuestarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basean estas previsións, en consonancia co contemplado no informe ao que se fai referencia no apartado 5 do artigo 15. e) Unha análise de sensibilidade considerando escenarios económicos alternativos” Ademais o artigo 23 de citada Lei preceptúa: “1. Os plans económico-financeiros e os plans de reequilibrio serán presentados, previo informe da Autoridade Independente de Responsabilidade Fiscal, nos supostos en que resulte preceptivo, ante os órganos contemplados nos apartados seguintes no prazo máximo dun mes desde que se constate o incumprimento, ou se aprecien as circunstancias previstas no artigo 11.3, respectivamente. Estes plans deberán ser aprobados polos devanditos órganos no prazo máximo de dous meses desde a súa presentación e a súa posta en marcha non poderá exceder de tres meses desde a constatación do incumprimento ou da apreciación das circunstancias previstas no artigo 11.3. No cómputo do prazo máximo dun mes previsto anteriormente non se computará o tempo transcorrido entre a solicitude e a emisión do informe da Autoridade Independente de Responsabilidade Fiscal. ………………… 4. Os plans económico-financeiros elaborados polas Corporacións Locais deberán estar aprobados polo Pleno da Corporación. Os correspondentes ás corporacións incluídas no ámbito subxectivo definido nos artigos 111 e 135 do Texto Refundido da Lei Reguladora das Facendas Locais serán remitidos ao Ministerio de Facenda e Administracións Públicas para a súa aprobación definitiva e seguimento, salvo no caso de que a Comunidade Autónoma en cuxo territorio se atope a Corporación Local teña atribuída no seu Estatuto de Autonomía a competencia de tutela financeira sobre as entidades locais. ………………. Os plans económico-financeiros remitiranse para o seu coñecemento á Comisión Nacional de Administración Local. Darase a estes plans a mesma publicidade que a establecida polas leis para os Orzamentos da entidade”. Á súa vez o artigo 116 bis da LRBRL preceptúa: “2. Adicionalmente ao previsto no artigo 21 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira, o mencionado plan incluirá polo menos as seguintes medidas: -a) Supresión das competencias que exerza a Entidade Local que sexan distintas das propias e das exercidas por delegación. -b) Xestión integrada ou coordinada dos servizos obrigatorios que presta a Entidade Local para reducir os seus custos. -c) Incremento de ingresos para financiar os servizos obrigatorios que presta a Entidade Local. -d) Racionalización organizativa. -e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. -f) Unha proposta de fusión cun municipio lindeiro da mesma provincia. Establece a Nota Explicativa da Reforma Local emitida polo Ministerio de Facenda e AA. PP. sobre o precepto citado, que “no citado plan deberá valorarse a aplicabilidade das medidas que se citan en artigo 116 bis da LRBRL”. Das magnitudes económicas arroxadas na Liquidación do Orzamento de 2017 e as resultantes no primeiro trimestre de 2018, non se conclúe necesario o establecemento das medidas reguladas no artigo 116 bis da LRBRL, xa que o Concello atópase nunha boa situación económica. SITUACIÓN ACTUAL: DIAGNOSTICO ECONÓMICO-FINANCEIRO A.-Análise da estrutura económica do municipio: ingresos e gastos Para levar a cabo o estudo da estrutura económica do Concello de Cambre analízanse os datos de liquidación dos 3 exercicios económicos anteriores, que son 2015, 2016 e 2017, xa que a análise do tres últimos anos permite obter a información necesaria para determinar, no seu caso, as causas que levaron ao incumprimento da variable regra do gasto na liquidación do exercicio 2017. A.1.-INGRESOS. A.1.1.-Totais. O total de recursos liquidados deste Concello, que no último ano liquidado 2017 situou en 17.248.011,47 euros, experimentou un aumento ao longo do período obxecto de análise, acumulando un incremento do 9,87%. A.1.2.-Capítulos económicos máis representativos. Dos datos anteriormente indicados podemos derivar, con carácter xeral, que: 1.- O capítulo de ingresos máis importante é o catro, pois representa o 42,95 % do total de ingresos do municipio no exercicio 2017, debido a importancia de conceptos como os de participación nos tributos do Estado(420.00) e da participación nos tributos da Comunidade Autónoma (450.00). 2.-A cifra de dereitos recoñecidos por impostos directos aumenta ano a ano, pasando dos 5.185.514,70 € en 2015 aos 5.800.610,02 € no ano 2017, ese importe teñen a súa orixe en boa parte pola aprobación da nova ponencia de valores respecto do IBI como aparece reflectido no informe da Intervención Municipal de avaliación do cumprimento do obxectivo de estabilidade orzamentaria, da regra de gasto e do limite de débeda de data 28/03/2018 con motivo da aprobación da liquidación do exercicio 2017.3.-Os dereitos recoñecidos por alleamento de investimentos presenta unha evolución descendente ata cegar a cero € no exercicio 2017 cunha importancia relativa no conxunto dos ingresos moi reducida (0,03% no exercicio 2015 que foi o de maior cifra do período analizado). No mesmo senso podemos referirnos aos dereitos recoñecidos no capitulo 5 referente a ingresos patrimoniais e, en concreto aos xuros de depósitos que devenga o Concello.4.-A segunda diminución mais importante a nivel de dereitos recoñecidos afecta ao capítulo 9 referente aos Pasivos financeiros que no exercicio 2016 incrementáronse nun 15,93 % respecto do exercicio 2015, pero no 2017 diminuíron nun 58,86% e xa que ditas cifras estean relacionadas practicamente na súa totalidade con operacións de préstamos a cargo do Concello dita diminución debese vincular co ritmo de execución dos proxectos vinculados a esas operacións financeiras de préstamo. A.2.- GASTOS. A.2.1 Totais. No ano 2017 un nivel de gastos de 16.756.693,00 € o que supón un incremento acumulado no período 2015-2017 dun 12,81%. A.2.2.-Capítulos económicos máis representativos.1.-O capítulo de gastos máis importante é o dous, pois representa o 42,79 % do total de gastos do municipio no exercicio 2017, debido a importancia de artigos como o 21 reparacións, mantemento e conservación con 497.536,05 € de obrigas recoñecidas e especialmente o artigo 22 material, subministracións e outros con 6.367.063,50 € onde destacan conceptos como o 221.00 de enerxía eléctrica (883.721,66 €), o 221.01 auga (604.320,87 €) e principalmente o relativo a traballos realizados pos outras empresas e profesionais (3.404.336,33 €). 2.-O capitulo que experimenta un maior incremento en termos porcentuais e o nove (o 72,22% acumulado no período analizado e o 96,37% no exercicio 2017) polas amortizacións de préstamos efectuadas en dito período o que tamén pode explicar que o capitulo terceiro relativo a gastos financeiros, concretamente xuros de prestamos, sexa o que máis diminúe no período 2015-2017 cun 33,05 % acumulado e o 44,60% no exercicio 2017.3.-Os gastos realizados no capítulo sexto relativo a investimentos reais constatan o segundo incremento en importancia relativa cun aumento acumulado do 10,39 % e do 26,69 % no exercicio 2017.4.-Os gastos de persoal constitúen o segundo capitulo mais importante a nivel de gastos en termos absolutos cun incremento acumulado do 3,91 % no período indicado. B.-Análise das principais variables financeiras Para completar o estudo da estrutura económica deste Concello analízase a evolución das principais variables financeiras nos 3 últimos exercicios liquidados, 2015, 2016 e 2017. B.1.-Remanente de Tesourería O remanente de tesourería (RT) e unha variable-fondo que amosa a 31 de decembro de cada ano o superavit ou déficit acumulado ao largo de distintos exercicios polo Concello. Constitúe un indicador de liquidez e esta regulado nos arts.191 e 193 do RDL 2/2004, ase como nos arts.101-105 do RD 500/1990 e na Orde HAP/1781/2013, do 20 de setembro, pola que se aproba a instrucción do Modelo Normal de Contabilidade local. O RT representa a situación de superávit ou déficit que ten a entidade pública ao finalizar o exercicio, situación que é acumulada, é dicir que se orixinou ao longo dos distintos exercicios pasados. Tal situación deriva da xestión orzamentaria do exercicio corrente e dos exercicios cerrados e doutras operacións non orzamentarias, comerciais (no caso de Organismos Autónomos de carácter non administrativo), de administración de recursos doutros entes. Por tanto, este estado integra información de todos os subsistemas contables. Representa a liquidez acumulada (ou a necesidade de financiamento, si é negativo) da entidade pública e constitúe un indicador da súa saúde financeira. Dos datos relativos ao RT correspondente aos exercicios 2015-2017 podemos obter as seguintes observacións: 1.- Respecto da evolución do pendente de cobro constatase que prodúcese unha redución que representa o 4,77 % acumulado no período e que ten a súa orixe na variación dos diferentes compoñentes do RT, a saber, 1.1.-O pendente de cobro de exercicio corrente diminúe nun 9,99 % acumulado no período, se ben no exercicio 2017 incrementase respecto do exercicio anterior nun 26,79 %. 1.2.- O pendente de cobro de pechados aumenta nun 59% acumulado e no exercicio 2017 diminúe respecto do exercicio anterior nun 0,88%. 1.3.-Respecto da compoñente relativa a operacións non orzamentarias a evolución e descendente nun 41,01 %, sendo a redución no exercicio 2017 respecto do exercicio anterior do 5,31%. 1.4.-Os ingresos pendentes de aplicación definitiva rexistran importes de escasa significación no conxunto da agrupación de bebedores pendentes de cobro e, polo tanto, do RT.2.-No relativo ao pendente de pago a evolución no período e ascendente cun incremento do 13,41% acumulado o que ven motivado pola variación dos seus compoñentes segundo describimos de seguido, 2.1.- O pendente de pago de exercicio corrente reduciuse nun 1,70 % acumulado, se ben no exercicio 2017 incrementouse respecto do exercicio 2016 nun 36,84 %. 2.2.- O pendente de pago de exercicios pechados mantén unha evolución lineal sendo de escasa importancia relativa no conxunto da agrupación de acredores pendentes de pago.2.3.- En canto as outras operacións non orzamentarias rexistra un incremento acumulado do 72,84 % no período e no exercicio 2017 o aumento e do 56,99 %. 2.4.-Os pagos realizados pendentes de aplicación definitiva presentan unha linea de evolución moi constante con escasas variacións no período.3.-Os fondos líquidos de Tesourería presentan unha evolución ascendente importante cun incremento acumulado do 117,56 % sendo o incremento imputable ao exercicio 2017 respecto do 2016 do 23,31 % o que e determinante na evolución do RT no período considerado.4.-A variación do RT no período analizado e ascendente cun incremento acumulado do 46,45 % e do 10,97 % no exercicio 2017 respecto do 2016. B.2.-Aforro Neto. O Concello presenta aforro neto positivo durante todo o período considerado neste plan económico-financeiro e ademais cunha evolución ascendente durante o mesmo de forma que acada un 87% de incremento acumulado e no exercicio 2017 dito incremento e dun 61,90 % respecto do exercicio 2016 representando en 2017 un 14,00 % dos ingresos correntes liquidados en dito exercicio. B.3.-Carga Financeira A carga financeira do Municipio sitúase en 1.100.447,99 € durante 2017 o que representa, un 6,80 % dos ingresos correntes liquidados en dito exercicio, moi por baixo do límite legal do 25% dos ingresos correntes e nos exercicios anteriores a dita porcentaxe é aínda menor. B.4 Endebedamento. O Concello ten un nivel baixo de endebedamento, que se sitúa en 2.251.593,00 € a 31/12/2017, o que supón un 13,93 % dos seus ingresos correntes, o que fai que a Entidade se sitúe no rango de volume de débeda de menor do 75% dos seus ingresos correntes A débeda co sector público supón o 44,79 % do total, 1.008.584,93 €. A débeda co sector privado supón o 55,21% do total, 1.243.008,07 €. B.5.-Estabilidade Orzamentaria. A estabilidade orzamentaria infórmanos da capacidade/necesidade de financiamento da entidade, o cal indirectamente implica que se limita que se aumente o endebedamento por encima da cantidade que se amortiza cada ano (calculado en termos SEC 10). Se a entidade ten necesidade de financiamento (o seu gasto non financeiros son superiores aos seus ingresos non financeiros) isto supón que a entidade necesita de financiamento externo (endebedamento) para facer fronte aos seus gastos. Se a entidade ten capacidade de financiamento (os seus gastos non financeiros son inferiores aos seus ingresos non financeiros) esta representa a marxe de que dispón a entidade para facer fronte ao seu endebedamento ou, no seu caso, a proceder as aplicacións do correspondente superávit segundo determinan a disposición adicional 6ª da L. O 2/2012 e a disposición adicional 16ª do RDL 2/2004. Tal e como se indica no Informe da Intervención Municipal a Liquidación do exercicio 2017 respecto do cumprimento do obxectivo de estabilidade “En virtude do establecido no artigo 16.2 do Regulamento débese informar sobre o cumprimento do obxectivo de estabilidade do orzamento da propia entidade e dos seus organismos e entidades dependentes, dos do artigo 4.1 do Regulamento, deixando para un informe individualizado o correspondente aos entes do artigo 4.2. Segundo apréciase no cadro seguinte, a diferenza entre os importes liquidados nos capítulos 1 a 7 dos estados de ingresos e os capítulos 1 a 7 do estado de gastos, previa aplicación dos axustes descritos, arroxa capacidade de financiamento”. Polo tanto o Concello presento estabilidade orzamentaria por importe 1.326.837,94 €, o que supón unha estabilidade do 7,95% sobre os ingresos non financeiros axustados en 2017. B.6.-Regra de Gasto A Regra de Gastos é unha regra fiscal que o que pretende é limitar o gasto computable de tal forma que este non creza dun exercicio económico a outro máis nada que a porcentaxe aprobada polo Congreso dos Deputados. Esta magnitude fiscal foi introducida para os orzamentos do exercicio 2013 e o que pretende é obter un maior aforro público impoñendo unha barreira ao incremento do gasto que non vaia acompañado de medidas complementarias de incrementos da recadación. Segundo determina o Informe da Intervención Municipal de data 28/03/2018 relativo a avaliación do cumprimento da estabilidade orzamentaria, regra de gasto e do limite de débeda vemos que: O límite del gasto non financeiro para o exercicio 2017 será o seguinte: Calculando nos mesmos termos o gasto computable da liquidación do Orzamento do exercicio 2017, obtemos: A vista do cal, a Intervención Municipal engade no referido informe que: “Á vista do gasto computable resultante da liquidación do orzamento 2017 infórmase negativamente o cumprimento do obxectivo de Regra de Gasto, ao exceder o teito de gasto en 126.852,48 euros. Este incumprimento obriga a formular un plan económico-financeiro que permita, nun ano, o cumprimento dos obxectivos ou da regra de gasto, co contido e alcance previstos en Lei Orgánica 2/2012, do 27 de abril, de estabilidade orzamentaria e sustentabilidade financeira (LOEP).” C.-Conclusións Estrutura Económica C.1.-Variables económicas: a. Estado da liquidación de ingresos: 17.248.011,47 €. b. Estado da liquidación de gastos: 16.756.693,00 € c. Remanente de Tesourería para Gastos Xerais: 3.205.575,36 €. d. Aforro Neto: 2.261.226,40 €. e. Carga financeira: 1.100.447,99 €. f. Endebedamento: 2.251.593,00 €. g. Estabilidade Orzamentaria: 1.326.837,94 €. h. Regra do gasto: 13.355.352,89 €.(excedido en 126.852,48 €) C.2.-Causas do incumprimento. Da análise da información anterior despréndese que as causas que levaron a este Concello a incumprir a variable regra do gasto son as que se indican a continuación: a.- As obrigas financiadas con remanente de tesourería por importe total de 938.002,16 € mediante a aprobación dun expediente de crédito extraordinario/suplemento de crédito (nº1/2017) por dito importe, dentro do cal 398.431,13 € corresponden a gastos imputables aos capítulos 1-7 do orzamento de gastos provenientes da aplicación do saldo da conta 413 Acredores por operacións pendentes de aplicar ao orzamento a 31/12/2016 e 539.571,03 a amortización de préstamos en aplicación do establecido no art.32 da L. O.2/2012. b.- Atendendo a criterios orzamentarios, a Orde EHA 3565/2008, do 3 de decembro, pola que se aproba a estrutura dos Orzamentos das Entidades locais (modificada pola Orde HAP/419/2014, do 14 de marzo), dispón que as aplicacións ao orzamento dos ingresos contidos no remanente de tesourería recolleranse, ao longo do exercicio, no capítulo 8 do orzamento de ingresos de cada entidade local, sen que en ningún caso tales ingresos poidan formar parte dos créditos iniciais do orzamento. Considerando o exposto, o remanente de tesourería configúrase como un ingreso financeiro cuxa utilización esixe a tramitación dun expediente de modificación orzamentaria para destinalo ao financiamento do fin imposto por unha norma con rango de lei de forma que, se financia gastos de carácter non financeiro, poderá dar lugar a un incumprimento do principio de estabilidade orzamentaria e, posiblemente, o límite fixado pola regra de gasto. c.- O remanente de tesourería, aínda cando se configura contablemente como un activo financeiro, a súa natureza identificaríase co aforro que vai xerando unha entidade local cada exercicio como consecuencia do desfasamento entre a execución duns ingresos orzamentarios e as obrigacións recoñecidas ás que están afectados de forma tal que ese aforro haberá de ser utilizado como fonte de financiamento das obrigacións de exercicios posteriores a aquel no que se obtivo. En consecuencia, non cabe admitir que a utilización do remanente de tesourería por unha entidade local sexa determinante de unha situación de déficit estrutural. É máis, habería de identificarse cunha situación de superávit orzamentario no momento da liquidación do orzamento, sempre que o remanente de tesourería é froito dun aforro orzamentario que permitirá á Entidade Local o financiamento de parte dos gastos doutros exercicios sen necesidade de acudir aos ingresos non financeiros do exercicio nin á obtención de recursos financeiros achegados por terceiros. d.- No caso do Concello de Cambre esta situación de superávit orzamentario evidénciase no resultado orzamentario de 2017, que se cifra, unha vez axustado polas desviacións de financiamento do exercicio, isto é, a obrigacións recoñecidas con cargo ao remanente de tesourería afectado, en 1.516.083,57. € Sentada a natureza do remanente de tesourería cabe entender que os seus efectos sobre a situación económico financeira dunha entidade local en nada coinciden cos derivados doutros recursos financeiros que esixen un reembolso das cantidades recibidas e por iso parece lóxico que o tipo de medidas a implementaren o plan económico financeiro deban acomodarse á situación descrita. e.- Sobre a base do exposto, cabe afirmar que o mantemento do cumprimento do obxectivo da regra de gasto, incumprido pola utilización do remanente de tesourería lograríase coa simple aprobación do orzamento do exercicio seguinte en situación de equilibrio orzamentario e dentro do límite de variación do gasto computable, sen necesidade de medida estructural algunha dada a natureza do remanente de tesourería no ámbito da Administración local. Nese contexto, a entidade local deberá elaborar e aprobar un plan económico financeiro que se poderá limitar a expoñer a orixe do desequilibrio en termos de contabilidade nacional e a recoller aquela medida. Esta foi a resposta a consulta exposta por COSITAL NETWORK á Secretaria Xeneral de Coordinación Autonómica e Local. Para unha maior claridade, cinguíndonos de novo á entidade Concello de Cambre, xeradora do incumprimento, imos analizar o impacto que a utilización deste remanente de tesourería tivo para a liquidación de 2017 na regra de gasto: O gasto real computable da liquidación de 2017, inclúe as obrigacións recoñecidas netas realizadas en aplicacións orzamentarias incorporadas como remanente de 2016 a 2017 e financiadas mediante remanente de tesourería, en aplicación do superávit do exercicio 2016 para o financiamento de obrigas pendentes de aplicar ao orzamento correspondentes aos capítulos 2,4 e 6 por importe de 398.431,13 € que, en aplicación do disposto na disposición adicional 6ª.4 da L. O.2/2012, do 27 de abril, de estabilidade orzamentaria e sustentabilidade financeira non se considerará como gasto computable a efectos da aplicación da regra de gasto definida no artigo 12 ademais debemos ter en conta as anteriores reflexións sobre a natureza do remanente de tesourería Logo se descontamos estes gastos (que como se expuxo, non son estruturais), obtemos os seguintes resultados: Polo tanto, só con descontar os gastos financiados con remanente de tesourería (e por tanto non estruturais), o Concello cumpriría coa regra de gasto sen ningún problema, pois o seu gasto computable sería 12.956.921,76 € e o seu gasto máximo admisible 13.228.500,41 € Partindo desta base, se temos en conta que o novo teito de gasto computable para 2018, no marco do PEF, calcularase aplicando un 2,4% ao gasto computable real de 2017 (13.355.352,89 €), temos un novo teito de 13.675.881,35 € que deberá respectarse a hora de efectuar aplicacións do remanente de tesourería no exercicio 2018, agás as relativas a aplicación do superávit (disp ad.6ª L. O. 2/2012) segundo indico no cadro seguinte: Na cifra anterior de 718.959,59 € respecto da utilización de remanente de tesourería hai que matizar que a mesma sería “neta” unha vez aplicados os pertinentes axustes para o calculo do gasto computable aos efectos da avaliación do cumprimento da regra de gasto en aplicación do SEC-10 e da correspondente guía da IGAE. A modo de conclusión, da exposición anterior podemos afirmar que o gasto analizado nestes apartados causante do incumprimento da regra de gasto non ten carácter estrutural, é dicir, constitúe un gasto extraordinario e exclusivo do exercicio, non deriva do normal mantemento do gasto asociado ao funcionamento ordinario dos seus servizos públicos. Por tanto, considerando, por outra parte, a evolución de variables e magnitudes económicas como o remanente de tesourería para gastos xerais, o aforro neto e a carga financeira do Concello non se precisarán axustes orzamentarios, pois os ingresos ordinarios do orzamento de cada exercicio son suficientes para atender ás obrigacións imputables a eles, polo que a duración do PEF será dun ano, 2018, sendo na liquidación deste exercicio onde se consiga previsiblemente o cumprimento da regra de gasto. PLAN ECONÓMICO-FINANCEIRO 2018-2019 A.- Obxectivos. As liquidacións dos últimos anos do orzamento deste Concello puxeron de manifesto unha situación de estabilidade e equilibrio ca única “desviación” producida no exercicio 2017, máis teórica que real a resultas da evolución da situación económica financeira amosada neste PEF, motivado polo incumprimento da regra de gasto na liquidación do exercicio 2017 en 126.852,48 € debido a utilización de remanente de tesourería para financiar obrigas no exercicio, se ben dita operación realizouse como aplicación do superávit do exercicio 2016 en aplicación do disposto na disp. Adicional 6ª e no art.32 da L. O. 2/2012, de 27 de abril, de estabilidade orzamentaria e sustenibilidade financeira. Por iso, os obxectivos do Plan económico-financeiro buscan o cumprimento dos obxectivos de cumprimento da regra de gasto xunto ca continuación na senda de cumprimento cos de estabilidade orzamentaria e de limite de débeda en 2018, dando cumprimento ao establecido na Lei orgánica de estabilidade orzamentaria e sustentabilidade Financeira. B.-Proxección de ingresos e gastos SEN medidas A través da proxección das cifras de previsión de liquidación de ingresos e gastos para o exercicio corrente e o seguinte sen tomar ningún tipo de medida correctora, determínanse e cuantifican as causas que provocan o incumprimento de regra o gasto determinadas pola Lei orgánica de estabilidade orzamentaria e sustentabilidade Financeira e a Orde HAP/2105/2012. B.1.-Ingresos SEN medidas. Os ingresos do municipio proxéctanse tendo en conta as seguintes premisas: - Mantemento dos tipos impositivos. - En consonancia cos datos estimados no Plan orzamentario a medio prazo remitido ao Ministerio de Facenda e Función Pública e, polo tanto aplicando as taxas de variación establecidas no Acordo do Consello de Ministros de 7 de xullo de 2017. B.2.-Gastos SEN medidas. Os gastos do municipio proxéctanse tendo en conta as seguintes premisas: -Mantemento dos gastos de persoal. -Contención dos gastos de compra de bens e servizos. -En consonancia cos datos estimados no Plan orzamentario a medio prazo remitido ao Ministerio de Facenda e Función Pública e, polo tanto aplicando as taxas de variación establecidas no Acordo do Consello de Ministros de 7 de xullo de 2017. C.-Medidas. C.1 De ingresos No que respecta ao orzamento de ingresos do Concello, non procede a adopción de medidas adicionais as indicadas no apartado C.2 anterior. C.2 De gastos No que respecta ao orzamento de gastos do Concello, non procede a adopción de medidas adicionais as indicadas no apartado C.2 anterior. D.-Proxección de resultados A través da proxección das cifras de previsión de liquidación de ingresos e gastos para o exercicio corrente e o seguinte incluíndo os efectos económicos das medidas correctoras expostas, verifícase o cumprimento dos obxectivos fixados pola Lei orgánica de estabilidade orzamentaria e sustentabilidade financeira e a Orde HAP/2105/2012. D.1 Ingresos CON medidas Neste punto nos remitimos ao contido do apartado B.1 anterior. D.2 Gastos CON medidas Neste punto nos remitimos ao contido do apartado B.2 anterior. E.-Proxección de variables financeiras Para completar as proxeccións do Plan económico-financeiro deste Concello analízase a evolución proxectada das principais variables financeiras nos anos de vixencia do mesmo, 2018 e 2019. E.1.-Remanente de Tesouraría A proxección realizouse considerando unha evolución coherente cas cifras amosadas nos últimos exercicios non considerando a realización de operacións especiais e/ou extraordinarias. E.2.-Aforro Neto O Concello, de acordo cas previsións anteriores presenta aforro neto positivo durante 2018 que representa un 13,74 % dos ingresos correntes e no exercicio 2019 tamén se prevé unha cifra positiva desta magnitude que significa o 13,85 % dos ingresos correntes de dito exercicio. E.3.-Carga Financeira A carga financeira do Concello situarase en 574.639,82 € durante 2018, un 3,47 % dos ingresos correntes, e dicir, moi por baixo do límite legal do 25% dos ingresos correntes establecido nos arts177.5 e 193 do RDL 2/2004 e no exercicio 2019 dita carga redúcese ata 348.366,16 € o que supón o 2,05 % dos ingresos correntes de dito exercicio. E.4.-Endebedamento - Débeda financeira - Débeda comercial: De acordo cas previsións, o Concello situará o seu endebedamento no ano 2018 en 2.198.961,13 €, que supón un 13,29 % dos seus ingresos correntes, o que fai que a Entidade se sitúe no rango de volume de débeda menor do 75% dos seus ingresos correntes e no exercicio 2019 o endebedamento estimado será de 1.965.317,02 € o que suporá o 11,56 % dos seus ingresos correntes e, polo tanto, o Concello de Cambre continuará no rango de volume de débeda menor do 75 % dos seus ingresos correntes. E.5.-Estabilidade Orzamentaria En 2018, o Concello presentará estabilidade orzamentaria por importe de 1.360.569,82 €, e no exercicio 2019 a estabilidade estimada alcanza a cifra de 1.398.999,47 €. Debido ás diferenzas de criterio entre a contabilidade orzamentaria e a contabilidade nacional, nas Entidades Locais faise necesaria a realización de axustes a fin de adecuar a información orzamentaria aos criterios establecidos no Sistema Europeo de Contas Nacionais e Rexionais. E.6.-Regra de Gasto. En 2018, o Concello presentará un gasto computable de 12.764.547,42 €, o que supón un cumprimento da regra do gasto por importe 911.333,94 €. Respecto do exercicio 2019 o gasto computable estimado será de 12.922.725,14 €, o que supón un cumprimento da regra do gasto por importe 186.465,06 €. Debido ás diferenzas de criterio entre a contabilidade orzamentaria e a contabilidade nacional, nas Entidades Locais faise necesaria a realización de axustes a fin de adecuar a información orzamentaria aos criterios establecidos no Sistema Europeo de Contas Nacionais e Rexionais. F.-Conclusións do Plan Económico-Financeiro Analizadas as causas do incumprimento que levaron á necesidade de aprobar este Plan Económico-Financeiro, tal e como se detalla no presente Plan, a continuación da xestión dentro das cifras indicadas e respetando os limites propostos na utilización do remanente de tesourería en expedientes de modificacións de crédito prevé o cumprimento do obxectivo de estabilidade orzamentaria, regra do gasto e de débeda pública nos exercicios 2018 e 2019. O contido do Plan Económico Financeiro de 2018 e 2019 e deste Anexo que se acompaña, preséntanse para a súa aprobación polo Pleno da Corporación. G.-Proposta de aprobación do PEF. Dado que segundo determina o art.23 da LOEPSF o Pleno Municipal e o órgano competente para a aprobación do PEF proponse, previa tramitación oportuna segundo a normativa de aplicación, a adopción polo mesmo do acordo seguinte: «Visto o Plan Económico-financeiro subscrito polo interventor municipal de data 14 de xuño de 2018, cuxa necesidade se orixina pola aprobación da liquidación do orzamento do exercicio 2017. Resultando que o Plan proposto é conforme ao establecido no artigo 21 e 23 da Lei Orgánica 2/2012, do 27 de abril, de estabilidade orzamentaria e sustentabilidade financeira, en relación co artigo 9.2 da Orde HAP/2105/2012, do 1 de outubro, pola que se desenvolven as obrigacións de subministración de información previstas na Lei Orgánica 2/2012, do 27 de abril, de estabilidade orzamentaria e sustentabilidade financeira, e de conformidade co disposto no citado artigo, o Pleno a proposta da Comisión de Facenda, adopta por ___________________ o seguinte ACORDO PRIMEIRO. Quedar decatado do resultado da avaliación do obxectivo da regra de gasto efectuado pola Intervención Municipal mediante Informe de data 14 de xuño de 2018. SEGUNDO. Aprobar o Plan Económico-financeiro do Concello nos termos que constan en documento anexo e que se considera parte integrante do presente Acordo. TERCEIRO. Remitir ao Ministerio de Facenda e Administracións Públicas o PEF a través da aplicación PEFEL de acordo co establecido no art.9.2 da Orde HAP 2105/2012 e dar conta do mesmo a Dirección Xeral de Política Financeira, Tesouro e Fondos Europeos da Consellería de Facenda da Xunta de Galicia. para a súa publicación no seu portal web, segundo corresponda, no prazo de cinco días naturais desde a aprobación do Plan Económico-financeiro. CUARTO. A efectos meramente informativos, publicar o Plan Económico-financeiro no Boletín Oficial da Provincia segundo o establecido no artigo 26 do Regulamento de Desenvolvemento da Lei 18/2001, do 12 de decembro, de Estabilidade Orzamentaria, aprobado por Real Decreto 1463/2007, do 2 de novembro. QUINTO.- A efectos exclusivamente informativos, unha copia do plan económicofinanciero deberá acharse a disposición do público desde a súa aprobación polo Pleno da corporación local e, no seu caso, polos órganos competentes da administración pública que exerza a tutela financeira das entidades locais, ata a finalización da vixencia daquel plan (art.26 do RD 1643/2007). O cal se publica a efectos meramente informativos, segundo o establecido no artigo 26 do Regulamento de Desenvolvemento da Lei 18/2001, do 12 de decembro, de Estabilidade Orzamentaria, aprobado por Real Decreto 1463/2007, do 2 de novembro. Cambre, 30 de outubro de 2018 O alcalde Óscar A. García Patiño